|  |  |
| --- | --- |
|  |   |

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ**

**ΠΡΑΣΙΝΟ ΤΑΜΕΙΟ, Ν.Π.Δ.Δ.**

#  Κηφισιά, 01.04.2022

#

**ΕΝΗΜΕΡΩΤΙΚΟ ΣΗΜΕΙΩΜΑ**

**ΘΕΜΑ : Πορεία υλοποίησης Χρηματοδοτικού Προγράμματος** **“Χρηματοδότηση έργων και δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού αποτυπώματος στις Π.Ε. Κοζάνης, Φλώρινας και στον Δήμο Μεγαλόπολης της Π.Ε Αρκαδίας»**

* **Με την υπ’ αρ.** **ΥΠΕΝ/ΥΠΡΓ/50975/5175/29.5.2020** υπουργική απόφαση «Έγκριση Χρηματοδοτικού Προγράμματος “*Χρηματοδότηση έργων και δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού και περιβαλλοντικού αποτυπώματος στις Π.Ε. Κοζάνης, Φλώρινας και στον Δήμο Μεγαλόπολης της Π.Ε Αρκαδίας” και διάθεση πίστωσης ποσού* ***31.412.033,10€*** *για την υλοποίησή του από τα έσοδα πλειστηριασμών δικαιωμάτων εκπομπών 2018”*» (Β΄ 2183), όπως τροποποιήθηκε με την υπ’ αρ. 6740/2.10.2020 υπουργική απόφαση (ΦΕΚ Β΄ 4523/14.10.2020), **έγινε η έναρξη** του προγράμματος και ξεκίνησε η υλοποίηση του από το Πράσινο Ταμείο. Το πρόγραμμα επεξέτεινε τους δικαιούχους του τον Οκτώβριο 2020, Αναλυτικά το πρόγραμμα **στα συνημμένα 1,2,3 και 4.**
* **Με** **την υπ’ αρ**. **751/9-2-202**1 Απόφαση του Υπουργού Περιβάλλοντος και Ενέργειας «Έγκριση συνεχιζόμενου χρηματοδοτικού προγράμματος: “Χρηματοδότηση έργων και δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού και περιβαλλοντικού αποτυπώματος στις Π.Ε. Κοζάνης, Φλώρινας και στον Δήμο Μεγαλόπολης της Π.Ε. Αρκαδίας” για την υλοποίησή του από τα έσοδα πλειστηριασμών δικαιωμάτων εκπομπών 2018» (ΦΕΚ Β’ 737/25.02.2021) **συνεχίστηκε και το 2021.** Επισκόπηση εκτέλεσης του συνεχιζόμενου προγράμματος στ**ο συνημμένο 5.**
* **Με την υπ’ αρ. 8189/17-11-2021** Απόφαση του Υπουργού Περιβάλλοντος και Ενέργειας «Έγκριση Χρηματοδοτικού Προγράμματος: “Χρηματοδότηση έργων και δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού και περιβαλλοντικού αποτυπώματος στις Π.Ε. Κοζάνης, Φλώρινας και στο Δήμο Μεγαλόπολης της Π.Ε Αρκαδίας” για την υλοποίησή του από τα έσοδα πλειστηριασμών δικαιωμάτων εκπομπών 2019» και διάθεση πίστωσης ποσού 30.567.018,30 €, για την υλοποίησή του, για το έτος 2021 (ΦΕΚ Β’ 5669/3.12.2021), **εγκρίθηκαν επιπλέον πόροι για το πρόγραμμα για το έτος 2022, συνημμένο 6.**
* Στην διάρκεια του έτους 2021 (4.3.2021) **συνάφθηκε Επιχειρησιακή Συμφωνία μεταξύ Πράσινου Ταμείου και ΕΦΕΠΑΕ** δυνάμει της υπ’ αριθμ. 6739/2020 Απόφασης του Υπουργού Περιβάλλοντος και Ενέργειας για την υλοποίηση του άξονα του προγράμματος που αφορά τις Μικρομεσαίες επιχειρήσεις και συνεχίστηκε από το Πράσινο Ταμείο η υλοποίηση όλων των άλλων αξόνων.
* Ειδικά, ως προς την υποβολή κατάθεση προτάσεων ΜΜΕ στον ΕΦΕΠΑΕ για την ενίσχυσή τους έχει παραταθεί ως τις 21/9/2022, ενώ **ξεκίνησε ήδη η χρηματοδότηση των δικαιούχων** Στην συνεδρίαση του Δ.Σ. μας στις 27/7/2022 προχωρήσαμε σε εξέταση νέων επενδυτικών σχεδίων στο πλαίσιο της Πρόσκλησης της Δράσης «Πρόγραμμα Στήριξης και Ενίσχυσης Μικρομεσαίων Επιχειρήσεων στο πλαίσιο του άξονα προτεραιότητας 6 του Συνεχιζόμενου Χρηματοδοτικού Προγράμματος με τίτλο «Χρηματοδότηση έργων και Δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού αποτυπώματος στις Π.Ε. Κοζάνης, Φλώρινας και στον Δήμο Μεγαλόπολης της Π.Ε Αρκαδίας».
Εντάχθηκαν στη Δράση δεκατρία (13) επιπλέον επενδυτικά σχέδια, από ισάριθμες επιχειρήσεις με συνολική Δημόσια Δαπάνη (επιχορήγηση) 1.642.268,00 €.
Τα έξι (6) εξ’ αυτών θα υλοποιηθούν από υπεργολάβους της ΔΕΗ με συνολική Δημόσια Δαπάνη (επιχορήγηση) 721.228,00€ (1 στη ΠΕ Φλώρινας με Δημόσια Δαπάνη 160.000,00€ και 5 στη ΠΕ Κοζάνης με Δημόσια Δαπάνη 561.228,00€) ενώ τα επτά (7) θα υλοποιηθούν από εργολάβους της ΔΕΗ με Δημόσια Δαπάνη 921.040,00€, το σύνολο των οποίων είναι στη ΠΕ Κοζάνης.
Συνολικά μέχρι σήμερα έχουν ενταχθεί στη Δράση **67 επενδυτικά σχέδια** ισάριθμων Δικαιούχων επιχειρήσεων με συνολική δημόσια δαπάνη (επιχορήγηση) **9,04 εκ. €**
* Στις **16/3/2022** με την απόφαση 234.11 το ΔΣ του Πράσινου Ταμείου, κατόπιν της με αριθμ. πρωτ. 003/15-03-202 Εισήγησης της Υπηρεσίας Δίκαιης Αναπτυξιακής Μετάβασης του ΥΠΑΝ, έγινε η Έγκριση του Χρηματοδοτικού Προγράμματος “Χρηματοδότηση έργων και δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού αποτυπώματος στις Π.Ε. Κοζάνης, Φλώρινας και στον Δήμο Μεγαλόπολης της Π.Ε Αρκαδίας» συνολικού π/υ **41.384.181,00€** για το έτος 2022.
* Με την υπογραφή της ΚΥΑ **τον Μάιο 2022** το πρόγραμμα **έχει ενεργοποιηθεί. Βλ συνημμένα προγράμματα 2022, αναθεωρημένο και πλήρες.**
* Συνοπτικά οι δράσεις που έχουν υλοποιηθεί μέχρι σήμερα είναι κυρίως δράσεις σχεδιασμού και προετοιμασίας, οι δικαιούχοι αναμένουν την ενεργοποίηση του προγράμματος για να προχωρήσουν στην υλοποίηση των λοιπών δράσεων (επιχορήγηση ΜΜΕ, μελέτες και έργα).
* Υπολείπεται ένα ποσό 19 εκ. ευρώ για το οποίο η Υπηρεσίας Δίκαιης Αναπτυξιακής Μετάβασης δεν έχει κάνει ακόμα τελική εισήγηση προς το Πράσινο Ταμείο. Το ποσό αυτό αφορά κυρίως νέες δράσεις. Η προσωρινή εισήγηση στο προτελευταίο συνημμένο.
* Ενεργοποιήθηκαν, επίσης, τους μήνες Ιούνιο και Ιούλιο 2022 οι δράσεις που εμφαίνονται στο τελευταίο συνημμένο.
* Η πορεία εκτέλεσης των Σχεδίων Δράσης για Ενέργεια και Κλίμα (ΣΔΑΕΚ) και Κυκλικής Οικονομίας (ΣΔΚΟ) ως αρχές Ιουνίου 2022 εμφαίνεται στο τελευταίο συνημμένο. Θα ακολουθήσει επικαιροποιημένο (με βελτιωμένη κατάσταση) στις αρχές της εβδομάδας.

Με εκτίμηση,

Στάθης Σταθόπουλος

Πρόεδρος Δ.Σ. Πράσινου Ταμείου

**Συνημμένα:** Πίνακας απορρόφησης 2020-2021

Πίνακας Απορρόφησης 2020-2021

